06.12.2015.

**SAOPŠTENJE ZA MEDIJE**

**Izborni dan u Milićima započeo u skladu s Izbornim zakonom**

Šesnaest građanskih posmatrača Koalicije ''Pod lupom'' nesmetano posmatra prijevremene izbore za načelnika koji se danas održavaju u opštini Milići. Promatrači Koalicije su prisutni na svih 14 biračkih mjesta, a na terenu je i jedan mobilni tim.

Izborni dan je započeo u skladu s Izbornim zakonom na većini biračkih mjesta. Posmatrači su izvijestili da na dva biračka mjesta nisu bili prisutni svi članovi biračkog odbora sat vremena prije otvaranja biračkog mjesta (185B001 - Obdanište i 185B005 – MZ Zaklopača), a na što ih obavezuju propisi. Trinaest biračkih mjesta je otvoreno u 07:00 sati, te jedno sa neznatnim kašnjenjem do 15 minuta.

Niti na jednom biračkom mjestu nije zabilježen nedostatak izbornog materijala, a na svim posmatranim biračkim mjestima glasačka kutija je pokazana prazna prije otvaranja biračkog mjesta. Takođe, nisu primjećene oznake političkih subjekata na biračkom mjestu ili u krugu od 50 metara oko biračkog mjesta.

Prijevremeni izbori za načelnika opštine Milići održavaju se zbog opoziva bivšeg načelnika, a pravo glasa ima ukupno 8.371 birač. Koalicija poziva građane i građanke ove opštine da izađu na izbore, ali i da prijave eventualne uočene nepravilnosti na broj telefona 033 268 146.